
Text rozhodnutia
Súd: Krajský súd Bratislava Spisová značka: 10Sd/93/2015 Identifikačné číslo súdneho spisu: 1015201380 Dátum vydania rozhodnutia: 24. 08. 2015 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2015:1015201380.1 Uznesenie Krajský súd v Bratislave v právnej veci navrhovateľky A. N., bytom T. XXXX/X, R., zastúpenej JUDr. Milanom Pavlovičom, bytom 28. októbra 1167/3, Trenčín proti odporkyni Sociálnej poisťovni ústredie, Ul. 29. augusta č. 8, Bratislava o preskúmanie rozhodnutia odporkyne takto r o z h o d o l : Krajský súd v Bratislave p o s t u p u j e vec Krajskému súdu v Trenčíne. o d ô v o d n e n i e : Návrh na preskúmanie rozhodnutia vydaného odporkyňou číslo XXX XXX XXXX 0 zo dňa 1. júla 2015 bol podaný dňa 18.8.2015 na Krajský súd v Bratislave. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Zo spisového materiálu v danej veci vyplýva, že predmetom konania je preskúmanie rozhodnutia Sociálnej poisťovne ústredie v Bratislave o invalidný dôchodok, na preskúmanie ktorého je vecne príslušný krajský súd podľa tretej hlavy piatej časti Občianskeho súdneho poriadku. V danom prípade má navrhovateľka trvalé bydlisko v Trenčíne, a preto jej všeobecným súdom je súd určený podľa § 85 ods. 1 O.s.p., ktorý je v obvode Krajského súdu v (§ 85a ods. 1 O.s.p.). Nie je teda daná miestna príslušnosť Krajského súdu v Bratislave podľa § 246a ods. 2 O.s.p. a miestne príslušným na konanie vo veci je Krajský súd v Trenčíne, ktorému bude vec postúpená po právoplatnosti tohto uznesenia. Poučenie: Proti tomuto uzneseniu nie je možné podať odvolanie. (§ 246c ods. 1 O.s.p.)

